KOMMISSIONENS FORORDNING (EF) Nr. 1155/97 af 25. juni 1997 om fastsættelse af nedsættelseskoefficienterne til beregning af den mængde bananer, der kan tildeles hver erhvervsdrivende i henholdsvis kategori A og B i forbindelse med toldkontingentet for 1997 (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

Ifølge artikel 6 i Kommissionens forordning (EØF) nr. 1442/93 af 10. juni 1993 om gennemførelsesbestemmelser for EF's importordning for bananer (3), senest ændret ved forordning (EF) nr. 1409/96 (4), fastsætter Kommissionen alt efter det årlige toldkontingents størrelse og de erhvervsdrivendes samlede referencemængder, der er fastlagt efter artikel 3 ff. i samme forordning, eventuelt en fælles nedsættelseskoefficient for hver kategori af erhvervsdrivende, der skal anvendes på hver erhvervsdrivendes referencemængde med henblik på at fastsætte, hvor stor en mængde han skal tildeles i det pågældende år;

med henblik på anvendelse af artikel 6 i forordning (EØF) nr. 1442/93 blev der ved Kommissionens forordning (EF) nr. 2035/96 (5) midlertidigt og i afventning af tilpasningen af toldkontingentet efter Østrigs, Finlands og Sveriges tiltrædelse samt resultaterne af den supplerende kontrol i forbindelse med visse oplysninger fra medlemsstaterne fastsat nedsættelseskoefficienter, der skal anvendes på referencemængden for hver erhvervsdrivende i henholdsvis kategori A og B på grundlag af et toldkontingent på 2 200 000 tons for 1997;

ved Kommissionens forordning (EF) nr. 1154/97 (6) blev toldkontingentet senere fastsat til 2 553 000 tons for 1997; den specifikke mængde på 10 000 tons, der er forbeholdt særligt alvorlig tilfælde, bør dog ikke tages i betragtning ved fastsættelsen af de pågældende nedsættelseskoefficienter;

på denne baggrund og i betragtning af den supplerende kontrol som er foretaget efter vedtagelsen af forordning (EF) nr. 2035/96, bør der fastsættes nye koefficienter for 1997, og for klarhedens skyld bør forordning (EF) nr. 2035/96 ophæves;

bestemmelserne i nærværende forordning bør straks træde i kraft af hensyn til de frister, der er fastsat i forordning (EØF) nr. 1442/93;

Forvaltningskomitéen for Bananer har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Den mængde, der tildeles hver enkelt erhvervsdrivende i kategori A og B for perioden 1. januar til 31. december 1997 af det toldkontingent, som omhandles i artikel 18 og 19 i forordning (EØF) nr. 404/93, beregnes ved at multiplicere den pågældende erhvervsdrivendes referencemængde med nedenstående fælles nedsættelseskoefficient, der er fastsat i henhold til artikel 5 i forordning (EØF) nr. 1442/93:

- for erhvervsdrivende i kategori A: 0,732550

- for erhvervsdrivende i kategori B: 0,540459.

Artikel 2

Forordning (EF) nr. 2035/96 ophæves.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. juni 1997.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.

(3) EFT nr. L 142 af 12. 6. 1993, s. 6.

(4) EFT nr. L 181 af 20. 7. 1996, s. 13.

(5) EFT nr. L 272 af 25. 10. 1996, s. 6.

(6) Se side 65 i denne Tidende.